Ernst Therman

Elämä| Syntynyt | 
18. syyskuuta 1869View and modify data on Wikidata KuopioView and modify data on Wikidata   |
| Kuollut | 
1. heinäkuuta 1947View and modify data on Wikidata  (77 vuotta)HelsinkiView and modify data on Wikidata   |
| Kansalaisuus | 
Suomi View and modify data on Wikidata  |
| Ammatti | 
lääkäri View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Ernst Arnold Therman** (18. syyskuuta 1869 Kuopio – 1. heinäkuuta 1947 Helsinki) oli suomalainen ylilääkäri ja lääkintöneuvos.

Ura
---

Therman pääsi ylioppilaaksi 1887 Kuopion lyseosta ja valmistui Helsingin yliopistosta filosofian kandidaatiksi 1892, filosofian maisteriksi 1897, lääketieteen kandidaatiksi 1895, lääketieteen lisensiaatiksi 1899 sekä lääketieteen ja kirurgian tohtoriksi 1907. Therman teki opintomatkoja Keski-Eurooppaan ja Ruotsiin 1902–1903, Saksaan 1911 sekä Tanskaan ja Ruotsiin 1932.

Therman oli Niuvanniemen keskuslaitoksen alilääkärinä 1899–1905, Lapinlahden keskuslaitoksen alilääkärinä 1905–1914, Pitkäniemen keskuslaitoksen ylilääkärinä 1914–1918, lääkintöhallituksen lääkintöneuvoksena 1918–1936 sekä Veikkolan parantolan lääkärinä vuodesta 1930 alkaen. Hän oli Suomen psykiatrisen yhdistyksen puheenjohtajana 1922–1925, Sielunterveysseuran puheenjohtajana 1932–1936 ja Hildur Brummer – Christian Sibelius -säätiön valtuuskunnan puheenjohtajana vuodesta 1935 alkaen. Therman oli Duodecim-seuran julkaiseman *Suomen Terveydenhoitolehden* toimituksen jäsenenä, ja lehdessä julkaistiin myös hänen kirjoittamiaan artikkeleita.

Yksityiselämä
-------------

Ernst Thermanin vanhemmat olivat Kuopion yläalkeiskoulun rehtori ja matematiikan kollega Karl Arnold Therman (1823–1900) ja Jenny Vilhelmina Wenell. Ernst Therman oli naimisissa vuodesta 1898 Jenny Maria Viikin (k. 1948) kanssa. Eeva Therman-Patau oli heidän tyttärensä.

Julkaisuja
----------

### Monografioita

* *Ueber die sogenannte primäre Sinusthrombose*. Väitöskirja. Helsingfors 1907.

### Toimitteita ja suomennoksia

* Pihl, Albin: *Hälso- och sjukvård ombord*. Omarbetad efter 2. upplagan av Ernst Therman. Schildt, Helsingfors 1922.
* Pihl, Albin: *Terveyden- ja sairaanhoito aluksilla*. Suomen oloihin sovittaen suomentanut Ernst Therman. Otava 1923.
* Neuman-Rahn, Karin: *Sielullisesti sairas ihminen ja hänen hoitonsa*. Suomennoksen tarkastanut Ernst Therman. 2. painos WSOY 1927.

### Artikkeleita

* Mielisairaaloista. *Suomen terveydenhoito-lehti*, 15.9.1916, nro 9, s. 3. Kansalliskirjaston digitaaliset aineistot.
* Unettomuus ja sen hoito. *Suomen terveydenhoito-lehti*, 15.2.1925, nro 2, s. 6, Kansalliskirjaston digitaaliset aineistot.
* Sairaala sodan jaloissa: Kertomus elämästä Pitkäniemen keskuslaitoksella vallankumouksen ja sisällisen sodan aikana 28.I–7.V.1918. *Lääketieteellinen Aikakauskirja Duodecim* 91/1975.

Lähteet
-------

1. 1 2 3 4  *Kuka kukin on*View and modify data on Wikidata. Tieto on haettu Wikidatasta.
2. 1 2 3 4  Kuka kukin oli 1961. Wikiaineisto.
3. 1 2  Ernst Arnold Therman. Ylioppilasmatrikkeli 1853–1899.
4. ↑  *Aikalaiskirja 1934*, s. 676.
5. ↑  Kotivuori, Yrjö: Karl Arnold Therman. Ylioppilasmatrikkeli 1640–1852. Verkkojulkaisu 2005. Luettu 5.10.2019.
6. ↑  *Suomen Terveydenhoitolehden* toimituksen jäsenenä.
7. ↑  *Kuka kukin on 1954*, s. 885.